  Майя Бывальцева 14-тӥ толсуре Казаньын удмурт лулчеберетъя «Мудорвай» IV элькун вожвылъяськонлэн гала-концертэз ортчиз. Отчы Агрыз, Бавлы, Балтась, Кукмор, Менделеевск но Мамадыш ёросъёсысь быръён люкетъёсын вормем 100-лэсь трос пиналъёс люкаськизы. Со сярысь Татарстанысь Калыкъёслэн эшъяськон юртсылэн пресс-службаез ивортэ. Покчи классъёсын дышетскись пиналъёс асьсэлэсь быгатонлыкъёссэс элькунлэн шоркараз улӥсьёслы возьматӥзы. Соос удмурт кылын кылбуръёс лыдӟизы, кырӟазы, удмурт калык эктонъёсын тодматӥзы. Туннэ меӵак вераны луэ, конкурс пӧрмиз сыӵе интылы, кытын пиналъёс творчествоя быгатонлыкъёссэс возьмато, кытын пиналъёс но анай-атайёс удмурт кылэн, лулчеберетэн но ас калыксылэн йылолъёсыныз огазеясько. Шумпотӥськом, вожвылъяськонэ мукет выжыысь но пиналъёс пырисько шуыса. Татын кема аръёслы эшъяськон вордске Андрей Герасимов, Татарстанысь удмуртъёслэн лулчеберетъя йӧскалык автономизылэн кивалтӥсез «Мудорвай» элькун вожвылъяськон Татарстанын улӥсь калыкъёслэсь кусыпъёссэс юнматон, озьы ик нылпи садэ ветлӥсь но покчи классъёсын дышетскись пиналъёсты удмурт лулчеберетэ кыскон вылысь радъяське. Таяз арын конкурсэ оглом 800-лэсь трос пиналъёс пыриськизы. Пусъём, туэ вожвылъяськон бигер элькунысь дышетонъя министерстволэн грантэз чотын ортчиз. Лулчеберетэз утён но азинтон ужпумъёс туннэ котькулэсь лэчыт сыло, вераз министерствоысь йӧскалык дышетонъя управленилэн кивалтӥсез Лилия Ахметзянова. Анай кылъёсы, йӧскалык лулчеберетъёсты, асьме сямъёсты но йылолъёсты утён туннэ асьме киын. Тау вераме потэ анай-атайёслы, кудъёсыз школаын дышетон понна анай кылъёссэс быръё; дышетӥсьёслы, кудъёсыз бадӟым тунсыкен но мылкыдын вордскем удмурт кылзэс дышето. Тау шуисько пиналъёслы, кудъёсыз тужгес дунозэ но кулэзэ пыӵато но йылолъёсты вуоно поколениослы сётыны дась Лилия Ахметзянова, Татарстанысь дышетонъя министерствоысь йӧскалык дышетонъя управленилэн кивалтӥсезТодэ вайытом, кылем арын конкурслэн йылпумъян люкетаз 90 пала адями пыриськиз. Тегъёс: Лулчеберет вожвылъяськон пиналъёс удмуртъёс Татарстан  